কল্পনা বা ইমাজিনেশন নেটওয়ার্কের কাজ বেশ মজার। একেক সময় আসে যখন আমরা মনে মনে পরিচালক হয়ে সিনেমা বানানোর মজার খেলায় মেতে উঠি। কল্পনা নেটওয়ার্ক এ ধরনের ক্ষেত্রে সংশ্লিষ্ট থাকে। এ সময় ব্যাক্তিগত অভিজ্ঞতায় জমে থাকা স্মৃতি, ভবিষ্যত সম্পর্কে ভাবনা-চিন্তা এবং বর্তমানকে ভিন্ন পরিপ্রেক্ষিত কিংবা দৃশ্যপট থেকে দেখার মাধ্যমে বাস্তবতার একটি গতিশীল মনকল্পনা তৈরি করি আমরা। ভিন্ন সামাজিক সম্পর্ক অনুযায়ী দৈনন্দিন ঘটনাগুলোকে আমরা সাধারণত বিভিন্ন ধরনের লেন্স দিয়ে দেখতে অভ্যস্থ। ‘কল্পনা নেটওয়ার্ক’ এই সামাজিক কল্পমূর্তি গড়ে তোলার ক্ষেত্রেও যুক্ত থাকে। যেমন ধরুন যখন আপনি চিন্তা করছেন কেউ আপনাকে নিয়ে কি ভাবতে পারে, তখন এই কল্পনা নেটওয়ার্ক সক্রিয় ভাবে কাজ করছে। মস্তিষ্কের প্রিফ্রন্টাল কর্টেক্স এবং টেম্পোরাল লোবের গভীর ভেতরের অঞ্চল প্যারাইটাল লোবের ভেতর-বাহিরের বিভিন্ন অংশের সাথে যোগাযোগ রাখার মাধ্যমে ইমাজিনেশন নেটওয়ার্ক কাজ করে।